Diari Oficial de la Generalitat Valenciana


Sumari del DOGV 6216, del 01-03-2010 (2010/2141)

ORDE 8/2010, de 10 de febrer, de la Conselleria d'Agricultura, Pesca i Alimentació, per la qual es modifica l'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2141


Data del document
:   10-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * legislació
    * ajuda a la comercialització
    * comerç exterior
    * mercat exterior
    * suport econòmic
    * ajuda a l'exportació

ORDE 8/2010, de 10 de febrer, de la Conselleria d'Agricultura, Pesca i Alimentació, per la qual es modifica l'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers. [2010/2141]
Per mitjà de la publicació en el Diari Oficial de la Comunitat Valenciana número 5908, de 5 de desembre de 2008, es va aprovar l'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers, la qual conté les bases del règim d'ajudes vigent fins a l'any 2013.
Una vegada publicada la resolució de convocatòria per a l'exercici 2009 i tramitades les ajudes, després d'una anàlisi de la totalitat del procediment de concessió i a la vista de les sol·licituds d'ajudes presentades, la valoració de les memòries d'activitats proposades i la justificació posterior de l'ajuda, és necessari introduir una sèrie de matisacions i modificacions al règim de bases aprovat, tot això amb l'objectiu d'aclarir l'àmbit d'aplicació, la interpretació dels conceptes subvencionables, el plantejament de la memòria descriptiva, el pressupost i la justificació.
En virtut i fent ús de les facultats que em conferix l'article 28e, de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del text refós de la Llei d'Hisenda Pública de la Generalitat Valenciana i amb el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i a proposta de la Direcció General de Comercialització,
ORDENE
Article únic
La modificació de l'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers, en els apartats següents:
U. Es modifica la redacció de l'article 1, "Objecte", apartat 4, que queda redactat de la manera següent:
"4. Les línies de les ajudes s'estructuren en dos marcs:
a) Marc de la internacionalització del sistema agroalimentari.
b) Marc de la millora de la comercialització i consolidació internacional del sistema agroalimentari."
Dos. Es modifica la redacció de l'article 2, "Beneficiaris", apartat 4, que queda redactat de la manera següent:
"4. Tampoc podran concórrer a esta orde les empreses que operen en els sectors de la pesca i l'aqüicultura, les que operen en la producció primària dels productes agrícoles que figuren en la llista de l'annex I del Tractat CE, els consells reguladors o òrgans de gestió de DOP, IGP, ETG i el CAE-CV."
Tres. En relació amb l'article 3, "Activitats subvencionables", es modifiquen els apartats 1 i 2, i s'afigen dos nous apartats 3 i 4. L'article 3 queda redactat de la manera següent:
"Article 3. Activitats subvencionables
Les línies sobre les quals s'estructuren les ajudes són:
1. En el marc de la "internacionalització del sistema agroalimentari":
a) Enquestes per a analitzar reaccions dels consumidors i mercats; estudis, sondejos; anàlisi de plans estratègics, estudi d'oportunitats i disseny de posicionament, avaluació de resultats.
Conceptes subvencionables: honoraris professionals d'externs especialitzats que s'incorporen al projecte; despeses de viatge, estada i desplaçaments; despeses d'agència publicitària; altres prestacions de servicis implicats.
S'atorgarà el 50% del pressupost presentat en la sol·licitud i admés per l'equip tècnic.
b) Organització i participació en fires per segona ocasió, exposicions, jornades, congressos i seminaris.
Conceptes subvencionables: catàlegs, material promocional i publicitari: disseny, edició, maquetació, impresos; premsa, ràdio, TV - disseny de missatges, publicitat, construcció d'espais, servicis de traducció; honoraris professionals, despeses d'agència publicitària i altres prestacions de servicis implicats; espai, decoració, modulació, publicitat, transport de mostres i material, contractació d'hostesses, traductors, personal auxiliar; lloguers de sales de reunió, espais d'exposició i promoció; degustacions; despeses de viatge, estada i desplaçaments.
S'atorgarà el 50% del pressupost presentat en la sol·licitud i admés per l'equip tècnic.
c) Campanyes de promoció, publicitat i divulgació de valors i atributs del model alimentari i divulgació de la cultura gastronòmica, comunicació de valors i atributs i projecció exterior.
Conceptes subvencionables: catàlegs, material promocional i publicitari: disseny, edició, maquetació, impresos; difusió en premsa, ràdio, TV; disseny de missatges, publicitat, construcció d'espais, servicis de traducció; divulgació llocs de venda - degustacions, informació, hostesses, jornades gastronòmiques; honoraris professionals, despeses d'agència publicitària i altres prestacions de servicis implicats; espai, decoració, modulació, publicitat, transport de mostres, contractació d'hostesses, traductors, personal auxiliar; lloguers de sales de reunió, espais d'exposició i promoció; despeses de viatge, estada i desplaçaments.
S'atorgarà el 50% del pressupost presentat en la sol·licitud i admés per l'equip tècnic.
d) Organització de missions comercials directes i inverses; actes protocol·laris de presentació de missions, exposicions i presentacions vinculades a missions comercials, prospecció de mercats.
Conceptes subvencionables: contractació de personal extern que s'incorpore al projecte; honoraris professionals, despeses d'agència publicitària i altres prestacions de servicis implicats; assessorament, disseny, estratègia de l'acció; difusió en premsa, ràdio, TV; servicis de traducció; material promocional i publicitari: disseny, edició, maquetació, impresos; contractació d'espais, decoració i condicionament per a dur a terme actuacions programades en la missió comercial; despeses de viatge, estada i desplaçaments.
S'atorgarà el 50% del pressupost presentat en la sol·licitud i admés per l'equip tècnic.
2. En el marc de la "millora de la comercialització i consolidació internacional del sistema agroalimentari":
a) Assessoria jurídica i tècnica de les marques, els productes i les empreses, així com dels obstacles al comerç (fitosanitari, tècnic, consum, etc.); protecció de marques, propietat intel·lectual, competència deslleial en mercats.
Conceptes subvencionables: honoraris professionals de personal extern especialitzat; anàlisis genèriques, fisicoquímiques, organolèptiques de productes implicats per a la seua defensa i identificació; costos d'estudis, assajos sobre experimentació i legislació comparada.
S'atorgarà el 50% del pressupost presentat en la sol·licitud i admés per l'equip tècnic.
b) Cooperació de programes internacionals, convenis de col·laboració en programes de comercialització i actuacions mixtes en matèria de promoció.
Conceptes subvencionables: honoraris professionals, despeses d'agència publicitària i altres prestacions de servicis implicats; difusió en premsa, ràdio, TV; servicis de traducció; material promocional i publicitari: disseny, edició, maquetació, impresos; despeses de viatge, estada i desplaçaments.
S'atorgarà el 50% del pressupost presentat en la sol·licitud i admés per l'equip tècnic.
3. En relació amb la menció de les despeses de viatge, estada i desplaçament realitzada al llarg d'este article, seran subvencionables els costos produïts per una persona, la que actue en representació de l'empresa. Excepcionalment, l'òrgan col·legiat de valoració de les sol·licituds d'ajudes pot admetre, per mitjà d'un acord exprés, ampliar a més d'una persona sempre que quede prou justificat en la memòria descriptiva de les activitats.
4. En aquells certàmens de caràcter internacional en què es produïsca presència institucional de la conselleria competent en matèria d'agricultura i alimentació, si s'escau, s'ha de finançar la presència de les empreses que participen en el marc institucional, així com la d'aquelles empreses que hi participen amb estand propi.
Quatre. En relació amb l'article 4, "Sol·licituds d'ajudes", es modifica la lletra c de l'apartat 2 i l'últim paràgraf, i s'hi afig un nou apartat 6, que queden redactats de la manera següent:
Lletra c de l'apartat 2: "c) Memòria descriptiva de les activitats per a les quals sol·licita l'ajuda, d'acord amb el que es preveu en els annexos I i II d'esta orde.
El contingut mínim de la memòria versarà sobre els punts següents:
I. Títol del projecte o activitats.
II. Objectius.
III. Descripció detallada de les actuacions, incloent-hi antecedents, motivacions per al desenvolupament de les activitats, programa d'execució i dades rellevants sobre la magnitud de l'activitat o l'esdeveniment a realitzar. Vegeu l'annex I d'esta orde.
IV. Pressupost detallat per activitats, que inclouran el pla de finançament d'estes i el balanç econòmic estimat del projecte global, com també la planificació amb indicació de les activitats, temps i cost."
Paràgraf últim de l'apartat 2: "La Conselleria d'Agricultura, Pesca i Alimentació es reserva el dret de sol·licitar informació complementària a la referida anteriorment quan així ho considere convenient. En cap cas esta circumstància podrà ser emprada per a elevar l'import total del pressupost inicial presentat."
Apartat 6: "6. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'hi adjunte la documentació que, d'acord amb esta orde, resulte exigible o es considere necessària per a resoldre, la Direcció General de Comercialització requerirà l'interessat perquè, en el termini de 10 dies, esmene la falta o adjunte els documents preceptius, amb la indicació que si així no ho fa es considerarà que desistix de la seua petició, després de la resolució que s'haurà de dictar en els termes que previstos en l'article 42 de la llei esmentada."
Cinc. S'afig a l'article 6, "Criteris d'avaluació i quantia de les ajudes", un nou apartat 6, que queda redactat de la manera següent:
"6. L'ajuda concedida a cada un dels beneficiaris d'esta orde no serà superior als 30.000 € per convocatòria anual en cap cas."
Sis. Es modifica la redacció de l'apartat 2 de l'article 8, "Justificació de la despesa i comprovació», que queda redactat de la manera següent:
"2. Juntament amb el compte justificatiu caldrà presentar les factures corresponents amb els seus justificants de pagament, tot això d'acord amb el que es preveu en l'annex III d'esta orde."
Set. S'hi afig un annex I:DISPOSICIÓ FINAL
Única. Entrada en vigor
Esta orde entrarà en vigor l'endemà de la publicació en el Diari Oficial de la Comunitat Valenciana.
València, 10 de febrer de 2010
La consellera d'Agricultura, Pesca i Alimentació,
MARITINA HERNÁNDEZ MIÑANA